ఆరవ్

ఆరవ్ (జననం 1990 అక్టోబరు 31), తమిళ చిత్ర పరిశ్రమకు చెందిన భారతీయ నటుడు, మోడల్. విజయ్ ఆంటోనీ నటించిన సైతాన్ (2016) చిత్రంతో నటుడిగా అరంగేట్రం చేసాడు. ఆ తరువాత, కమల్ హాసన్ హోస్ట్ చేసిన తమిళ రియాలిటీ టెలివిజన్ షో బిగ్ బాస్ మొదటి సీజన్ గెలుచుకుని ఆయన ప్రసిద్ధి చెందాడు.

 కెరీర్ 
దక్షిణ తమిళనాడు నాగర్‌కోయిల్ లో 1990 అక్టోబరు 31న నఫీజ్ కిజార్ గా ఆరవ్ జన్మించాci. అతని తండ్రి తిరుచ్చి ప్రభుత్వ న్యాయ కళాశాల ప్రొఫెసర్ గా పనిచేసాడు. తిరుచ్చిలోని కమలా నికేతన్ మాంటిస్సోరి పాఠశాలలో ఆయన చదువుకున్నాడు. ఆ తరువాత, ఆయన చెన్నైకి వెళ్ళి హిందూస్తాన్ విశ్వవిద్యాలయం నుండి మెకానికల్ ఇంజనీరింగ్ లో బ్యాచిలర్ డిగ్రీని పూర్తిచేసాడు

మణిరత్నం రూపొందించిన ఓ కాదల్ కన్మణి (2015)లో దుల్కర్ సల్మాన్ పాత్రకు సహచరుడిగా ఆయన కనిపించాడు. ఆ తరువాత, ప్రదీప్ కృష్ణమూర్తి సైకలాజికల్ థ్రిల్లర్, సైతాన్ (2016)లో విజయ్ ఆంటోనీ, అరుంధతి నాయర్ లతో కలిసి ప్రతికూల సహాయక పాత్రను పోషించాడు. భయానక చిత్రం మీండుమ్ వా అరుగిల్ వా (2017) లో ఆయన పోలీసు అధికారి ప్రధాన పాత్రలో కనిపించాడు.

2017లో కమల్ హాసన్ హోస్ట్ చేసిన టెలివిజన్ షో బిగ్ బాస్ లో ఆరవ్ పాల్గొన్నాడు. మొదటి రోజున ఇంట్లోకి ప్రవేశించిన ఆయన వంద రోజులు హౌజ్ లో నిలదొక్కుకుని మొదటి సీజన్ విజేతగా నిలిచాడు.
 వ్యక్తిగత జీవితం 
సెప్టెంబరు 2020లో నటి రహీని వివాహం చేసుకున్నాడు. వారికి నవంబరు 2021లో ఒక కుమారుడు, అక్టోబరు 2023లో ఒక కుమార్తె జన్మించారు.

 ఫిల్మోగ్రఫీ 
సంవత్సరంసినిమాపాత్రగమనిక2015ఓ కాదల్ కన్మణిఆది సహ ఉద్యోగితెలుగులో ఓకే బంగారం గా విడుదలైంది2016సైతాన్నటరాజ్తెలుగులో భేతాళుడు గా విడుదలైంది2019మార్కెట్ రాజా ఎంబీబీఎస్మార్కెట్ రాజా2022కళగ తలైవన్అర్జున్2023మారుతి నగర్ పోలీస్ స్టేషన్నెదున్చెజియాన్2025విడాముయార్చిటీబీఏ

 లఘు చిత్రాలు 

 ఒరు కప్ కాఫీ (2015) 

 టెలివిజన్ 

 బిగ్ బాస్ తమిళ్ సీజన్ 1 (2017) పోటీదారుగా/విజేతగా
 బిగ్ బాస్ తమిళ సీజన్ 2 (2018) (88వ రోజు నుండి 89వ రోజు వరకు అతిథిగా) 
 బి. బి. జోడిగల్ అతిథి - గ్రాండ్ లాంచ్

 మూలాలు 

వర్గం:1990 జననాలు
వర్గం:జీవిస్తున్న ప్రజలు
వర్గం:తమిళ నటులు